สวัสดีค่ะ คุณหลังจากเมื่อวานที่สอบถามคุณเรื่องมีอาการแสบท้อง ตอนเย็นจึงได้ทำการไปซื้อยาธาตุน้ำขาวยี่ห้อ ไบร์เยล มารับประมาณ หลังจากทานเสร็จ ตื่นเช้ามาได้ถ่ายอุจจาระตามปกติ แต่สังเกตุสีอุจจาระเป็นสีเหลืองนวล ผิดปกติจากที่เคยเป็น อยากถามคุณว่าเกิดจากอะไรคะ แล้วอันตรายมากมั้ย แล้วมีวิธีรักษายังไงบ้าง ขอบค่ะ
สวัสดีครับ ยาลดกรดส่วนใหญ่จะประกอบด้วยตัวยา สองชนิดคือ Aluminium hydroxide และ Magnesium hydroxide ผลข้างเคียงส่วนใหญ่ ในระยะแรกมักมี อาการท้องเสีย หรือท้องผูกหลังจากการใช้ยา ซึ่งแตกต่างกันไปในแต่ละบุคคล ลักษณะอุจจาระ ที่ได้แจ้งมา เป็นอุจจาระสีปกติ ในกรณีโรคกระเพาะอาหาร อุจจาระที่แสดงถึงอาการแผลในกระเพาะอาหารมีเลือดออกคือ อุจจาระลักษณะคล้ายยางมะตอยสีดำเข้มเหนียว(Melena) มีกลิ่นคาวเฉพาะตัว ถ้ามีลักษณะอุจจาระเช่นนี้ จำเป็นต้องรีบทำการตรวจเพิ่มเติมที่โรงพยาบาลครับ